EkBass/fiwiki-20250220-pages-articles huggingface dataset:
Make a Star

__NOTOC__ Make a Star on Dope Stars Inc.:in vuonna 2006 julkaisema EP-levy. == Kappaleet == # # # # # # # # # == Kokoonpano == * Victor Love – laulu, kitara, syntetisaattori, ohjelmointi, tuotanto * Alex Vega – kitara * Darin Yevonde – basso === Tuotanto === * Grace Khold – kansikuva, koskettimet (live) * Thomas Rainer – tuottaja, laulu (kappale 7) * Rainbow – remiksaus (kappale 6) * Micheal Falcore – remiksaus (kappale 6) * Aslan – remiksaus (kappale 6) * Luisa Thum – laulu (kappale 7) * Alexander Kaschte – remiksaus (kappale 9) == Arvostelut == * Imperiumi: 7+/10Dope Stars Inc. Make A Star Viitattu 22.12.2022. == Lähteet == == Aiheesta muualla == * Make a Star discogs.com -sivustolla * Dope Stars Inc. Official Site * Dope Stars Inc. Official MySpace.com Page Luokka:Vuoden 2006 EP:t Luokka:Dope Stars Inc.:n albumit
Anders Eriksson

Anders Eriksson voi viitata ainakin seuraaviin henkilöihin: *Anders Eriksson, suomalainen jalkapalloilija *Anders Eriksson, ruotsalainen jääkiekkoilija *Anders Eriksson, ruotsalainen endurokuljettaja *Anders Eriksson, ahvenanmaalainen poliitikko *Anders Eriksson, Ruotsin suojelupoliisin entinen päällikkö *Anders Eriksson, ruotsalainen professori.
Onni Halla

Onni Johannes Halla (vuoteen 1904 Karlsson, vuoteen 1920 Suominen; 27. lokakuuta 1899 Rauma – 27. kesäkuuta 1981 Vihti) oli suomalainen opettaja, kirjailija ja kirjallisuuskriitikko. Halla oli Tulenkantajat-ryhmän keskeisiä henkilöitä. Suomen kirjailijat-tietokanta. == Elämänvaiheet == Halla eli lapsuusvuotensa niukoissa oloissa isovanhempiensa luona Rauman maalaiskunnan Kollan kylässä. Äiti Aina Karlsson oli muuttanut Yhdysvaltoihin pojan ollessa puolivuotias ja isän arvellaan olleen merimies. Käytyään kansakoulun Halla pääsi 1917 opiskelemaan Rauman seminaariin ja valmistui sieltä kansakoulunopettajaksi 1922. Hän toimi sitten opettajana Raumalla 1922–1927 ja Vihdin Otalammella 1927–1960. Halla pääsi Nuori Voima -kirjallisuuslehden ja Nuoren Voiman Liiton kautta yhteyteen muiden nuorten aloittelevien kirjailijoiden kanssa. Hän oli mukana perustamassa Tulenkantajat-ryhmää ja kuului sen ydinjoukkoon yhdessä Olavi Paavolaisen, Katri Valan, Elina Vaaran, Lauri Viljasen, Yrjö Jylhän ja Ilmari Pimiän kanssa. Tulenkantajat kokoontuivat usein Vihtiin Hallan asunnolle, ja vuonna 1930 vietetyt Onnin- päiväjuhlat olivat Tulenkantajien viimeinen kokoontuminen ennen ryhmän hajoamista. Monilla Tulenkantajat-ryhmän jäsenillä oli myöhemmin kesäasunto Vihdissä. == Kirjallinen tuotanto == Hallan esikoisromaani Mustat loimet oli maaseudulle sijoittuva kansankuvaus. Kirja sai hyvät arvostelut mutta sen myynti jäi vähäiseksi. Seuraavan omaelämäkerrallisen romaaninsa Pentti Harjun nuoruus Halla julkaisi vasta 1946. Tunnetuin Hallan romaaneista oli 1949 ilmestynyt Oudot virrat jonka pohjana oli pari vuotta aikaisemmin suurta huomiota julkisuudessa saanut Tähtitorninmäen murha. Tästä romaanista Halla sai 1950 valtion kirjallisuuspalkinnon, ja sen pohjalta Aarne Tarkas käsikirjoitti ja ohjasi elokuvan Olemme kaikki syyllisiä (1954). == Teokset == * Nuoret runoilijat. Runoantologiassa mukana Kaarina Vaher, Katri Vala, Onni Halla, Yrjö Jylhä, Arvi Kivimaa, Olavi Lauri (Olavi Paavolainen), Johan Edvard Leppäkoski, P. Mustapää (Martti Haavio) ja Ilmari Pimiä. WSOY 1924. * Mustat loimet, romaani. Otava 1925. * Pentti Harjun nuoruus, romaani. Otava 1946. * Oudot virrat, romaani. Otava 1949. * Vihdin kirja, kuvauksia Vihdistä kautta aikojen. Vihti-Seura 1969. == Hallan teoksista tehtyjä elokuvia == * Olemme kaikki syyllisiä, ohjaus Aarne Tarkas. Fennada-Filmi 1954 (romaanista Oudot virrat) == Palkinnot == * Valtion kirjallisuuspalkinto 1950 == Lähteet == * Elias-kirjailijat: Onni Halla * Vihti 500: vihtiläisiä vaikuttajia – Onni Halla * Raumalaisia kirjailijoita: Onni Halla === Viitteet === == Aiheesta muualla == * *Onni Halla Kirjasampo.fi:ssä Luokka:Suomalaiset kirjailijat Luokka:Tulenkantajat Luokka:Suomalaiset opettajat Luokka:Vuonna 1899 syntyneet Luokka:Vuonna 1981 kuolleet
Kesä ja yö

”Kesä ja yö” on Einin esittämä musiikkikappale, joka levytettiin vuonna 1984 ja julkaistiin vuonna 1985 singlenä ”Kellot käy” -kappaleen kanssa. Kappaleen sävelsi Veikko Samuli ja sanoitti Raul Reiman. Levytysaikaan kappale ei saanut suurta huomiota, mutta 2000-luvulla kappale nousi suosioon. Kappale kuultiin Ere Kokkosen vuonna 1984 valmistuneessa elokuvassa Uuno Turhapuro armeijan leivissä, jossa Eini on cameoroolissa ja esittää sen ravintolakabinetissa juhliville Uuno Turhapurolle, Härski Hartikaiselle ja Sörsselssönille. Kappaleesta tehtiin myös erillinen musiikkiesitys, joka esitettiin ainakin MTV:n Levyraati-ohjelmassa. Vuoden 1984 versio julkaistiin CD-levyllä ensimmäistä kertaa vasta vuonna 2012 kokoelmalevyllä Finnhits-kiertue 2012. Eini uudelleenäänitti kappaleen vuonna 2002 Poptorin julkaisemalle Hitit- kokoelmalle. Vuonna 2005 kappaleesta julkaistiin remix-versio. Vuonna 2019 Kuopion Palloseuran voittaessa Suomen-mestaruuden jalkapallon Veikkausliigassa kappale oli joukkueen tunnuslaulu kauden aikana. Kuopion torilla pidetyissä mestaruusjuhlissa Eini lauloi kappaleen livenä paikalle saapuneille tuhansille kuopiolaisille. ==Lähteet== ==Aiheesta muualla== * Yle Elävä arkisto: Eini: Kesä ja yö Luokka:Vuoden 1984 kappaleet Luokka:Suomalaiset popkappaleet Luokka:Elokuvamusiikki Luokka:Veikko Samulin säveltämät kappaleet Luokka:Raul Reimanin sanoittamat kappaleet
Oscar Parviainen

Oscar Andreas Parviainen (9. kesäkuuta 1880 Helsinki – 15. lokakuuta 1938 Vissefjärda, Ruotsi) oli suomalainen taidemaalari ja taidegraafikko. Parviainen maalasi usein eksoottisia aiheita, joihin hän sai innoitusta ulkomaanmatkoiltaan. Hänen maalauksissaan on vahvoja symbolismin vaikutteita sekä värikästä elämäniloa, ja hänen grafiikkansa on mehevän impressionistista.Oscar Parviainen kuollut, Helsingin Sanomat, 18.10.1938, nro 281, s. 9, Kansalliskirjaston digitaaliset aineistot ==Elämäkerta== Suurimman osan koulutuksestaan Parviainen hankki ulkomailta. Hän opiskeli jonkin aikaa Suomen taideyhdistyksen piirustuskoulussa, mutta opinnot keskeytyivät kuitenkin vuonna 1898. Sen jälkeen Parviainen jatkoi opintojaan Kööpenhaminassa Peder S. Kröyerin johdolla, mutta jälleen opinnot keskeytyivät, ennen kaikkea iäkkään opettajan väsymyksen vuoksi. Vuonna 1900 Parviainen läpäisi Pariisin École des Beaux-Artsin sisäänpääsykokeet ja aloitti opiskelut siellä. Mutta tälläkään kertaa Parviainen ei saanut opintojaan päätökseen, sillä hän kohtasi amerikannorjalaisen Kristine Sieversin, jonka kanssa meni naimisiin Iowassa 1901. Vuosina 1903–1905 Parviainen opiskeli grafiikkaa Axel Tallbergin yksityisoppilaana Tukholmassa, ja vuonna 1905 Parviainen piti ensinäyttelynsä Helsingissä, jolloin esillä oli hänen grafiikkaansa. Parviainen joutui terveydellisistä syistä oleskelemaan pitkään Tanskassa ja etelän maissa. Palattuaan vuonna 1928 Suomeen hän järjesti retrospektiivisen näyttelyn töistään Helsingin Taidehallissa. Hänen ensimmäinen laajempi yksityisnäyttelynsä oli kuitenkin vasta vuonna 1931. ==Teoksia== Oscar Parviainen - Härkätaistelu.jpg|Härkätaistelu, 1907 Oscar Parviainen - Espanjalainen tanssijatar (Tango) - A III 1792 - Finnish National Gallery.jpg|Espanjalainen tanssijatar, 1907 Oscar Parviainen - Oriental Dancer.jpg|Itämainen tanssija Oscar Parviainen - Funeral Procession.jpg|Hautajaissaatto, 1906–08, lahja Jean Sibeliukselle Oscar Parviainen - Prayer to God; Death of a Child.jpg|Rukous Jumalalle; Lapsen kuolema, 1910, lahja Sibeliukselle Oscar Parviainen - Paradise.jpg|Paratiisi, 1910 Oscar Parviainen - Loppu.jpg|Loppu, 1910 Oscar Parviainen - Apocalypse.jpg|Maailmanloppu, varhainen 1910-luku Oscar Parviainen - Self- Portrait in Electric Light.jpg|Omakuva sähkövalossa, 1914 Oscar Parviainen - Crypt of the Capuchin Friars.jpeg|Kapusiinimunkkien hautakammio, 1914 Viimeisten ihmisten kamppailu.jpg|Viimeisten ihmisten kamppailu, 1914 Oscar Parviainen - Skeleton Men.jpg|Luurankomiehet, viivasyövytys ==Lähteet== ==Aiheesta muualla== * Kuka on Oskar Parviainen?, Kansan kuvalehti, 02.06.1933, nro 23, s. 14, Kansalliskirjaston digitaaliset aineistot Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1880 syntyneet Luokka:Vuonna 1938 kuolleet
Hjalmar Krokfors

Hjalmar Eugen Krokfors (19. lokakuuta 1904 Kruunupyy – 22. marraskuuta 1981 Karjaa) oli suomenruotsalainen opettaja ja runoilija. Hjalmar Krokforsin sisar oli taidemaalari Annie Krokfors (s. 1901). Maanviljelijäperheeseen syntynyt Krokfors valmistui kansakoulunopettajaksi Uudenkaarlepyyn seminaarista. Hän toimi kansakoulunopettajana Pohjanmaalla 1926-1950 ja sen jälkeen hän opetti uskontoa ja psykologiaa Paraisten ruotsalaisessa yhteiskoulussa 1950-1968. Krokfors oli naimisissa vuodesta 1936 kirjailija Viola Renvallin kanssa.Nykarlebyvyer: Hjalmar KrokforsPederöre författare: Hjalmar Krokfors (Internet Archive -linkki) == Teoksia == * Gränsmark, runokokoelma. 1937 * Uppbrott, runokokoelma. 1940 * Före hanegället, runokokoelma. 1945 * Syn av segel, runokokoelma. 1949 * Någon ropade, runokokoelma. 1958 * Nyckeln i din hand. 1964 * Varför så orolig, runokokoelma. 1974 * Hav och himmel, runokokoelma. 1979 * I alla sammanhang, runokokoelma. 1980 (yhdessä Viola Renvallin kanssa) * Hav och ö, runokokoelma. 1983 * Obelyst kust, runokokoelma. 1984 == Lähteet == ==Aiheesta muualla== *Uppslagsverket.fi Luokka:Suomenruotsalaiset kirjailijat Luokka:Vuonna 1904 syntyneet Luokka:Vuonna 1981 kuolleet
Ampumamenetelmä

Ampumamenetelmällä tarkoitetaan epäsuoran tulen tuliyksiköiden käyttämää tapaa suunnata aseensa. Erilaisia ampumamenetelmiä on ollut käytössä useita maasta, kalustosta ja taktiikasta riippuen. Suomen armeijassa on käytetty ja käytetään mm. seuraavia ampumamenetelmiä: ==Epäsuora tuli== ===Lyhytkanta=== Lyhytkantamenetelmässä tulenjohtaja on sijoittunut lähelle ampuvaa tuliyksikköä. Tulenjohtaja käskee tuliyksikölle topografisen ampumasuunnan ja etäisyyden, jotka tuliyksikkö muuntaan ampuma-arvoiksi. Lyhytkantamenetelmää käytetään usein kevyiden tuliyksikköjen (mm. kevyt heitinjoukkue) kanssa nopean asemaanmenon yhteydessä. Menetelmä on todella nopea, ensimmäiset kranaatit saadaan parhaimmillaan ammuttua alle kahdessa minuutissa asemiin menosta. ===Koordinaattimenetelmä=== Koordinaattimenetelmä on yleisin epäsuoran tulen ampumamenetelmä. Tässä menetelmässä tulenjohtaja määrittää oman paikkansa sekä havaintojen perusteella maalit jotka viestitetään tuliyksikölle koordinaattiarvoina. Koordinaattimenetelmä on hitaampi mutta tarkempi kuin lyhytkantamenetelmä. ==Suora-ammunta== Suora-ammuntamenetelmässä ei käytetä erillisiä tulenjohtajia, tuliyksikön tai yksittäisen aseen johtaja suuntaa itse aseensa kohti vihollista ja käskee tulituksen. Menetelmää käytetään mikäli vihollinen on päässyt näköetäisyydelle tuliyksiköstä ja yksikkö joutuu puolustautumaan itse. luokka:Taistelutekniikka Luokka:Tykistö
Itä-Euroopan kesäaika

Itä-Euroopan kesäaika (, EEST), UTC+3 on Itä-Euroopan aika lisättynä yhdellä tunnilla kesäaikaan siirtymisen vuoksi. Suomessa Itä-Euroopan kesäaikaa kokeiltiin jatkosodan aikana 1942, joka jäi vain kokeiluksi. Kaikissa kunnissakaan ei kesäaikaa otettu. Kuitenkin vuodesta 1981 lähtien Suomessa on noudatettu vuosittain kesäaikaa, joka nykyään perustuu myös Euroopan unionin direktiiviin. Kesäaika alkaa maaliskuun ja päättyy lokakuun viimeisenä sunnuntaina. == Kesäajaksi UTC+3:een siirtyvät valtiot == * Bulgaria * Egypti * Israel * Jordania * Kreikka * Kypros * Latvia * Libanon * Liettua * Moldova * Romania * Suomi * Syyria * Ukraina * Viro Luokka:Aikavyöhykkeet
Jarmo Ruoste

Jarmo Heikki Tapio Ruoste (4. maaliskuuta 1920 Rauma - 5\. toukokuuta 1992 Lohja)Kuolleita. Kirjailija, majuri evp Jarmo Ruoste. Helsingin Sanomat, 4.3.1972, s. 12. oli suomalainen upseeri, opettaja ja kirjailija. ==Henkilöhistoria== Ruoste pääsi ylioppilaaksi Rauman yhteislyseosta 1939 ja hän suoritti 1945 virkatutkinnon Merisotakoulussa. Ruoste palveli aluksi upseerina vuosina 1945–1947 ja toimi sitten opettajana vuosina 1954–1983.Suomen kirjailijat-tietokanta Raumalaisia kirjailijoita – Jarmo Ruoste Turun Sanomien toimittaja Ruoste oli vuosina 1947–1951. Toimittuaan opettajana kansa- ja yhteiskouluissa Ruoste tuli opettajaksi Valtion väestönsuojelukouluun 1963, josta tehtävästä hän jäi eläkkeelle 20 vuoden työuran jälkeen 1983. == Teoksia == * Onkalo, romaani. WSOY 1952 * Puuvallit, romaani. WSOY 1953 * Yötuuli herää, romaani. WSOY 1954 * Vuokko ja humanisti, näytelmä. 1960 * Vapaa vaeltaja. Muistelmat nuoruuden ajan Petäjäksestä. 1992 == Lähteet == Luokka:Suomalaiset kirjailijat Luokka: Suomalaiset näytelmäkirjailijat Luokka: Suomalaiset opettajat Luokka: Suomalaiset toimittajat Luokka: Suomalaiset upseerit Luokka:Vuonna 1920 syntyneet Luokka:Vuonna 1992 kuolleet
Quitonsukkakolibri

Quitonsukkakolibri (Eriocnemis nigrivestis) on erittäin uhanalainen kolibri, jota tavataan ainoastaan Pichincha-tulivuoren pohjoisilla ja luoteisilla rinteillä Ecuadorissa. Kooltaan quitonsukkakolibri on noin 9 cm. Koiraan vatsa, pää ja selkä ovat kiiltävän tumman musta. Kaula,rinta siivet, alaperä ja pyrstö ovat metallinkiiltävän siniset. Pyrstö on päästään haarautunut. Jalkoja ympäröivät valkoiset "sukat". Naaraan ruumiin yläosa on pronssinvihreä ja vatsa on kullanvärinen. Pyrstö on naaraalla samanlainen kuin koiraalla. Quitonsukkakolibrin nokka on musta ja suora. Quitonsukkakolibri on suurimmaksi osaksi hiljainen, mutta lentoon noustessaan päästää heikon tsiit tsiit -äänen . Quitonsukkakolibrit elävät vuorenrinteellä 1 700 - 3 500 metrin korkeudessa. Ravintonaan kasvien mettä. Lajin on raportoitu käyttävän ravintonaan 27 kasvin mettä. Quitonsukkakolibrikannan kooksi arvioidaan 100-150 sukukypsää yksilöä. Suurin kantaan kohdistuva uhka on metsien hakkaaminen maanviljelystä varten. Myös Pichinchan purkaus vuonna 1999 vähensi kantaa. Lisäksi ilmaston muutos saattaa ajaa quitonsukkakolibreja siirtymään nykyisen puurajan yläpuolelle, mikä johtaisi kasvavaan ravintokilpailuun ecuadorinenkelikolibrin (Heliangelus strophianus) kanssa == Lähteet == Luokka:Kolibrit Luokka:Uhanalaiset linnut
Lucien Clergue

Lucien Clergue [lysjɛ̃ klɛʁɡ] (8. elokuuta 1934 Arles – 15. marraskuuta 2014 Nîmes) oli ranskalainen valokuvaaja. ==Elämäkerta== Clergue syntyi Arlesissa, Ranskassa. Hän aloitti viulunsoiton opintonsa seitsenvuotiaana. Useampia vuosia myöhemmin hänen opettajansa totesi, ettei voi opettaa tälle enää mitään uutta. Perhe omisti pienen kaupan, eikä sillä ollut varaa maksaa Lucienin konservatorio-opintoja. Vuonna 1949 hän opetteli valokuvauksen alkeet. Neljä vuotta myöhemmin hän näytti töitään härkätaistelussa tapaamalleen Pablo Picassolle, joka hillitysti pyysi saada nähdä muita töitä. Seuraavan puolentoista vuoden aikana nuori Clergue työskenteli tavoitteenaan lähettää kuvia Picassolle. Tänä aikana hän työsti valokuvasarjaa ”Saltimbanques” kiertävistä viihdyttäjistä, akrobaateista ja harlekiineista. Työn alla oli myös sarja, jonka aiheena olivat haaskat. 4\. marraskuuta 1955 Lucien Clergue vieraili Picasson luona Cannesissa. Heidän ystävyytensä kesti lähes 30 vuotta, Picasson kuolemaan saakka. Clerguen kirja Picasso mon ami muistelee heidän ystävyytensä tärkeitä hetkiä. Clergue valokuvasi paljon Etelä-Ranskan romaneja. Lisäksi hän auttoi kitaristi Manitas de Plataa kuuluisuuteen. Vuonna 1968 hän perusti ystävänsä, kirjailija Michel Tournierin kanssa Rencontres d’Arles -valokuvausfestivaalin, joka järjestetään Arlesissa heinäkuisin. Clergue kuvitti myös kirjoja, esimerkkinä kirjailija Yves Navarre. Vuonna 2005 hänelle myönnettiin Lucie Award taidevalokuvaussaavutuksistaan. Vuonna 2007 Arlesin kaupunki huomioi Lucien Clergueta järjestämällä retrospektiivin hänen 360 valokuvastaan vuosilta 1953–2007. Hänet nimettiin Kunnialegioonan ritariksi 2003 ja valittiin Ranskan instituutin Académie des Beaux-Artsin jäseneksi 31. toukokuuta 2006 uuden valokuvaukselle omistautuneen osaston perustamisen yhteydessä. Clergue oli ensimmäinen valokuvaaja, joka pääsi akatemian jäseneksi valokuvauksen oppituolille. Clerque kuoli 80-vuotiaana Nîmesissä 15. marraskuuta 2014. ==Teoksia== * Corps mémorable, Pierre Seghers editions, Paris, 1957. Paul Éluardin runoja, kansi Pablo Picasso, johdantoruno Jean Cocteau ** Uudelleentoimitettu vuonna 1960 ilman Cocteaun runoa. Käännetty saksaksi vuonna 1963, jossa sensorit vaativat muutoksia yhteen valokuvista. ** Vuonna 1969 uudelleenjulkaisu, jossa oli lisää valokuvia. ** Vuonna 1996 uudelleenjulkaisu runoilijan satavuotisjuhlien yhteydessä. ISBN 9782221084236 ** Viimeisin painos julkaistiin vuonna 2003. Nîmesin Carré d’Art juhlisti kirjan 50-vuotisjuhlia järjestämällä näyttelyn vuonna 2006. * Portraits, Actes Sud, Arles, 2005, ISBN 2742754237 ==Lähteet== Luokka:Ranskalaiset valokuvaajat Luokka:Vuonna 1934 syntyneet Luokka:Vuonna 2014 kuolleet
Cathleen Nesbitt

Cathleen Nesbitt CBE (24. marraskuuta 1888 – 2. elokuuta 1982) oli brittiläinen näyttelijä. Hän syntyi Cheshiressä ja opiskeli kotimaansa lisäksi myös Ranskassa. Nesbitt esiintyi useissa elokuvissa, mutta myös teatterinäytöksissä, kuten Gigissä (1951). Hän teki roolisuorituksia sekä mykkä- että äänielokuvissa. Hän oli kaksinkertaisesti Emmy-palkittu televisiotähti. Nesbitt kuoli 93-vuotiaana. == Aiheesta muualla == * Luokka:Brittiläiset näyttelijät Luokka:Vuonna 1888 syntyneet Luokka:Vuonna 1982 kuolleet
Erling Asbjørn Kongshaug

Erling Asbjørn Kongshaug (22. maaliskuuta 1915 – 14. syyskuuta 1993) oli norjalainen ampuja ja olympiavoittaja. Kongshaug voitti olympiakultaa Helsingin vuoden 1952 olympialaisista pienoiskiväärin kolmen asennon kilpailusta ennen Suomen Vilho Ylöstä, joka oli lopputuloksissa tasapisteissä. Kongshaug voitti urallaan lisäksi 13 mitalia MM-kilpailuista. Kultaa hän sai Tukholmasta 1947 pienoiskiväärin joukkueammunnan pystyasennosta ja Oslosta 1952 pienoiskiväärin kolmen asennon sekä pystyasennon henkilökohtaisista kilpailuista. Tukholmassa hänen joukkueeseensa kuuluivat lisäksi Mauritz Amundsen, Halvar Kongsjorden, Willy Røgeberg ja Tore Skredegaard. Kongshaugille on myönnetty Norjassa useita palkintoja. Hänelle annettiin vuonna 1955 Aftenposten-lehden Gullmedalje-palkinto ja vuosina 1950, 1951 ja 1952 ampujille myönnettävä Kongepokalen. == Lähteet == Luokka:Norjalaiset ampujat Luokka:Norjalaiset olympiavoittajat Luokka:Vuonna 1915 syntyneet Luokka:Vuonna 1993 kuolleet
Geoffrey Keen

Geoffrey Keen (21. elokuuta 1916 – 3. marraskuuta 2005) oli brittiläinen näyttelijä. Hän esiintyi muun muassa puolustusministeri Fredrick Grayn roolissa James Bond -elokuvissa. Keen syntyi ja kuoli Englannissa. Hänen isänsä Malcolm Keen oli myös näyttelijä. == Aiheesta muualla == * Luokka:Brittiläiset näyttelijät Luokka:Royal Shakespeare Companyn jäsenet Luokka:Vuonna 1916 syntyneet Luokka:Vuonna 2005 kuolleet
Kari Holm

Kari "Hohdin" Holm (s. 15. toukokuuta 1957) on suomalainen rumpali, joka on soittanut mm. rock-yhtyeissä Virtanen, Kontra ja Popeda. Holm oli Popedassa yhtyeen rumpaleista pisimpään, vuodesta 1983 vuoteen 1999. Alun perin hän tuli armeijaan lähteneen pikkuveljensä Kai Holmin tuuraajaksi, mutta yhtye vaati häntä jäämään bändiin. Kari Holmia oli pyydetty Popedan rumpaliksi jo vuonna 1977, mutta hän ei ollut käytettävissä tuolloin ja ehdotti veljeään tilalle. Kari Holm joutui jättämään yhtyeen, koska hänen ja kitaristi Costello Hautamäen henkilökemiat olivat tulehtuneet. Myöhemmin Holm on soittanut Mustat Enkelit -yhtyeessä. Luokka:Suomalaiset rockrumpalit Luokka:Popedan jäsenet Luokka:Vuonna 1957 syntyneet Luokka:Elävät henkilöt
Kansleri Rolinin madonna

Kansleri Rolinin madonna on Jan van Eyckin maalaus noin vuosilta 1433–1434. Taiteilija leikittelee maalauksessa perspektiivillä. Etualalla ovat Filip Hyvän kansleri, Neitsyt Maria ja Jeesus-lapsi tämän sylissä. Heidän takanaan avautuu maisema, jonka voi tulkita maallisen valtion Augustinuksen Jumalan valtion rinnakkain esittämiseksi mutta yhtä hyvin tarkaksi kuvaukseksi 1400-luvun kaupungista. ==Lähteet== Luokka:Jan van Eyckin maalaukset Luokka:1430-luku
Atanas Komtšev

Atanas Slavšev Komtšev (, 23. lokakuuta 1959 – 12. marraskuuta 1994) oli bulgarialainen kreikkalais-roomalaisen tyylin painija ja olympiavoittaja. Komtšev saavutti olympiakultaa Soulissa 1988 90 kilon sarjassa voitettuaan finaalissa suomalaisen Harri Koskelan. MM-kilpailuissa hän menestyi myös hyvin; hän voitti kolmasti hopeaa ja kaksi kertaa pronssia 90 kilon sarjasta, mutta ei saavuttanut yhtään kultaa. EM-kilpailuissa hän sai kaksi kultaa, kaksi hopeaa ja yhden pronssin. == Lähteet == Luokka:Bulgarialaiset kreikkalais-roomalaisen tyylin painijat Luokka:Bulgarialaiset olympiavoittajat Luokka:Vuonna 1959 syntyneet Luokka:Vuonna 1994 kuolleet
Ellen Stewart

Ellen Stewart (7. marraskuuta 1919 Chicago, Illinois – 13. tammikuuta 2011 New York, New York) oli yhdysvaltalainen teatteriohjaaja ja -tuottaja. Hänet tunnettiin La MaMa Experimental Theatre Clubista, jonka hän perusti vuonna 1961. Stewart sai vuonna 2007 Japanin Praemium Imperialen. Hän oli myös Ranskan Ordre des Arts et des Lettres'n upseeri. == Lähteet == == Aiheesta muualla == * Luokka:Yhdysvaltalaiset teatteriohjaajat Luokka:Vuonna 1918 syntyneet Luokka:Vuonna 2011 kuolleet
Kunnossa kaiken ikää

Kunnossa kaiken ikää (KKI) on valtakunnallinen ministeriöiden rahoittama toimintaohjelma, jonka tavoitteena on ”innostaa yli 40-vuotiaita säännölliseen liikuntaan ja luoda eri puolille Suomea helposti lähestyttäviä liikuntapalveluja”. KKI-ohjelmasta ja sen toteutuksesta vastaa Liikunnan ja kansanterveyden edistämissäätiön LIKES-tutkimuskeskus. Ohjelmaa rahoittavat opetusministeriö sekä sosiaali- ja terveysministeriö. Lisäksi toimintaan osallistuvat omilla hallinnon aloillaan muun muassa Liikenne- ja viestintäministeriö, Ympäristöministeriö sekä Metsähallitus, tavoitteenaan edistää arki-, työmatka- ja luontoliikuntaa. == Toiminta == Kunnossa kaiken ikää -ohjelman tarkoituksena on jakaa liikuntaan ja terveyteen liittyvää tietoa, erityisesti ikääntyvälle väestönosalle. KKI-ohjelma julkaisee kaksi kertaa vuodessa ilmestyvää Kipinä-lehteä, ja tuotti vuosina 2003–2005 Yle TV2:lla Kotimaan viikko -ohjelmassa esitetyn Ympäristö liikuttaa -sarjan. KKI- ohjelma julkaisee myös paljon liikuntaan ja terveyteen liittyvää materiaalia, kuten kunto-oppaita ja esitteitä. Julkaisujen lisäksi KKI-ohjelma järjestää useita tapahtumia, muun muassa maakuntaretkiä, iäkkäiden ulkoilupäiviä ja Virtaa vuosiin -kiertueen. Tärkeä osa KKI-ohjelman toimintaa on taloudellisen tuen myöntäminen erinäisille paikallisille toimijoille, jotka järjestävät liikuntatoimintaa ja pyrkivät saamaan erityisesti yli 40-vuotiaat innostumaan liikunnasta. KKI-ohjelma on myös osa urheilun lajiliittojen toimintaa. Jalkapallossa ohjelma tunnetaan nimellä Jalkapallon kunnossa kaiken ikää (JKKI), ja Palloliiton alaisuudessa järjestetään SM-kilpailuja yli 35-, 40-, 45-, 50-, 55- ja 60-vuotiaiden miesten ikäluokissa. JKKI-joukkueiden on mahdollista osallistua myös Suomen Cupiin. == Historia == Kunnossa kaiken ikää -ohjelma aloitti toimintansa vuonna 1995. Siitä lähtien toiminta on laajentunut noin 700 paikalliseen toimijaan. Vuonna 2006 Maailman terveysjärjestö palkitsi KKI-ohjelman Counteracting Obesity Award -palkinnolla. == Katso myös == *JKKI-35 SM-turnaus *FKKI-35 SM-turnaus *FKKI-40 SM-turnaus *FKKI-45 SM-turnaus == Lähteet == == Aiheesta muualla == * Kunnossa kaiken ikää -sivut * Palloliiton jalkapallon KKI-sivut * Opetusministeriö Luokka:Suomen liikuntapolitiikka Luokka:Kuntoilu
Manchesterin keskusta

Manchesterin keskusta on liikekaupunginosa ja Manchesterin kaupungin keskusta. Keskustaa on kehitetty voimakkaasti vuoden 1996 IRAn pommi-iskun jälkeen. Keskusta on kasvanut yhteen naapurikaupungin Salfordin kanssa. Kaupunginosan asukasluku oli vuonna 2001 11 689 ja sen asukastiheys 5 410 as/km². Kaupungin keskustassa on suuri määrä eri liikerakennuksia, joista monet ovat pilvenpiirtäjiä. Hyvien liikenneyhteyksien takia Manchesterin keskustasta onkin kehittynyt yksi Euroopan finanssikeskuksista. Keskustassa sijaitsee myös useita julkisia rakennuksia, kuten Manchesterin kaupungintalo ja Manchesterin katedraali, puistoja, kulttuurirakennuksia, kuten Manchesterin oopperatalo tai Royal Exchange Theatre, sekä ostoskeskuksia. Keskusta
VK Zenit-Kazan

Voleibolnyi klub Zenit-Kazan on venäläinen lentopalloseura. Seuran kotikaupunkina toimii Kazan. Joukkue pelaa Venäjän pääsarjassa superliigassa. Joukkue on hallitseva Mestareiden liigan voittaja vuodelta 2008. Seura perustettiin vuonna 2000. Vuoteen 2004 saakka joukkue oli nimeltään Dynamo ja vuosina 2004–2008 Dynamo-Tattransgaz. Joukkue on pelannut pääsarjatasolla kaudesta 2003/04 lähtien. Se on voittanut Venäjän mestaruuden kahdesti ja mestarien liigan kerran. ==Saavutukset== * Venäjän mestaruus 2007, 2009 * Venäjän mestaruus -pronssia 2004, 2005, 2008 * Mestarien liigan voitto 2008, 2016 * Venäjän cupin voitto 2005, 2008 ==Aiheesta muualla== * Virallinen sivu Zenit Kazan Luokka:Kazanin urheilu
Kathleen Freeman

Kathleen Freeman (17. helmikuuta 1919 Chicago – 23. elokuuta 2001 New York) oli yhdysvaltalainen näyttelijä. Hän esiintyi muun muassa Kurt Neumannin Kärpäsessä (1958) ja useissa Jerry Lewis -elokuvissa. Freeman kuoli keuhkosyöpään 82-vuotiaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1919 syntyneet Luokka:Vuonna 2001 kuolleet
Kurt Neumann

Kurt Neumann (5. huhtikuuta 1908 Nürnberg – 21. elokuuta 1958 Los Angeles) oli saksalaissyntyinen, Yhdysvaltoihin muuttanut elokuvaohjaaja. Hän tuli tunnetuksi tieteisgenrestä ja loi muun muassa elokuvan Kärpänen (1958). Neumann ei päässyt nauttimaan Kärpäsen saavuttamasta menestyksestä; hän kuoli luonnollisiin syihin teoksen ilmestymisvuonna. == Aiheesta muualla == * Luokka:Saksalaiset elokuvaohjaajat Luokka:Yhdysvaltalaiset elokuvaohjaajat Luokka:Vuonna 1908 syntyneet Luokka:Vuonna 1958 kuolleet
Uruguayn koripallomaajoukkue

Uruguayn koripallomaajoukkue edustaa Uruguayta koripallon maajoukkuekilpailuissa. Uruguayn parhaat saavutukset koripallossa ovat olympialaisista. Maa on yltänyt pronssille sekä 1952 että 1956. Maailmanmestaruuskilpailun Uruguay on osallistunut seitsemän kertaa parhaan sijoituksen ollessa kuudes. Mitaleita Uruguay on kerännyt Amerikan- ja Etelä- Amerikan-mestaruuskilpailuista. Vuonna 1930 maa järjesti ensimmäiset merkittävät kansainväliset koripallokilpailut, kun Montevideossa pelattiin Etelä-Amerikan-mestaruudesta, jonka isäntämaa Uruguay voitti. Uruguay on voittanut 11 kertaa Etelä-Amerikan-mestaruuden. Amerikan-mestaruuskilpailuissa Uruguay on ollut parhaimmillaan hopealla ja se tapahtui vuonna 1984. == Lähteet == == Aiheesta muualla == *Uruguayn koripalloliiton kotisivut Luokka:Koripallomaajoukkueet Maajoukkue
Paul Sand

Paul Sand (s. Paul Sanchez; 5. maaliskuuta 1935 Santa Monica, Kalifornia) on yhdysvaltalainen näyttelijä. Hän voitti vuonna 1971 Tony-palkinnon työstään Broadwaylla. == Aiheesta muualla == * Luokka:Yhdysvaltalaiset näyttelijät Luokka:Vuonna 1935 syntyneet Luokka:Elävät henkilöt Luokka:Tony-palkinnon saajat
Filigraani

thumb|Filigraanityö Filigraani (; = 'lanka', = 'jyvä') on kultasepäntekniikka, jossa ohuita metallilankoja juotetaan metalliin. Metallilankoja voidaan myös kiinnittää kehykseen jolloin tulos on pitsimäinen. Tekniikkaa käytettiin jo Troijassa 2000 eaa. Filigraani on lähellä granulointia, ja samassa työssä käytetään usein molempia. Sanaa filigraani käytetään myös valmiista kultasepäntöistä, joissa on usein käytetty hyvin ohuita kulta- ja hopealankoja. Lasitaiteessa lasejakin koristeltiin Venetsiassa liligraaneilla, ohuilla lasinauhoilla.Filigraani Tietosanakirja, osa 2. Tietosanakirja- osakeyhtiö 1910 Filigraanilasi on väritöntä tai hyvin vaaleaa lasia, jonka massaan on sulatettu ohuita värillisiä, spiraali- tai verkkokuvioita muodostavia lasilankoja. Filigraani tarkoittaa lisäksi myös paperissa olevaa vesileimaa. ==Lähteet== == Aiheesta muualla == * Filigraanilasi, Suomen Kuvalehti, 08.12.1934, nro 50, s. 56, Kansalliskirjaston digitaaliset aineistot Luokka:Jalometallit Luokka:Lasitaide
Kim Darby

thumb|Kim Darby vuonna 1974. Deborah Zerby (s. 8. heinäkuuta 1947), taiteilijanimeltään Kim Darby, on yhdysvaltalainen näyttelijä. Hän on esiintynyt muun muassa elokuvassa Teen Wolf Too (1987). Los Angelesissa syntynyt Darby oli 1970-luvulla Bafta-, Emmy- ja Golden Globe -ehdokkaana. Hän oli lyhyesti naimisissa James Stacyn kanssa. == Aiheesta muualla == * Luokka:Yhdysvaltalaiset näyttelijät Luokka:Vuonna 1947 syntyneet Luokka:Elävät henkilöt
Amanda Wyss

Amanda Wyss (s. 24. marraskuuta 1960) on yhdysvaltalainen näyttelijä. Hän on esiintynyt muiden muassa elokuvissa Painajainen Elm Streetillä (1984) ja Pipo tiukalla (Better Off Dead, 1985). == Aiheesta muualla == * Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt
Kamee

Kamee () on korukivestä, simpukankuoresta tai sarvesta kaiverrettu reliefi, jota käytetään yleensä rintakoruna. Tavallisesti kamee valmistetaan korukivestä, kuten akaatista tai onyksistä, jossa on erilaisia ohuita värikerrostumia. Tummempi kerros muodostaa taustan, ja varsinainen kohokuvio kaiverretaan vaaleampaan kerrokseen. Kameekoruja on myös korva- ja kaulakoruina sekä sormuksina. Kameekoruja on valmistettu sumerilaisten ajoista lähtien. Kreikkalaiset ja roomalaiset valmistivat hyvinkin taidokkaita kameekoruja. Kamee nousi kukoistukseensa 1500–1700-luvuilla antiikin ihailun myötä.Cameo, Britannica 1800-luvulla kameekoruja käytettiin enemmän asusteina kuin koriste-esineinä. ==Lähteet== == Aiheesta muualla == Luokka:Korujen alalajit
Lumikki Tammi

Leila Ilmatar Lumikki Korhonen-Tammi (21. joulukuuta 1938 Kuopio - 9\. joulukuuta 1998 Espoo) oli suomalainen toimittaja ja kirjailija. Tammen vanhemmat olivat työnjohtaja Kalervo Korhonen ja sairaanhoitaja Eva Kärkkäinen. Hän pääsi ylioppilaaksi Kuopion tyttölyseosta (nyk. Kallaveden lukio) vuonna 1959. == Teokset == * Verovirkailijan sulhanen, tv-näytelmä. * Verovirkailijan sulhanen ja muita ihmeitä. Tammi 1987 * Sydämen valtias, romaani. Recallmed, Klaukkala 1992 * Tasmanialainen: Tasmanian paholainen piikkipensaassa, kuvittanut Kirsi Tuuliniemi. Pikku-idis, Helsinki 1994 * Vanhan naisen talvi, romaani. Tammi 1994 == Lähteet == * Suomen kirjailijat- tietokanta * Pohjoissavolaisen kaunokirjallisuuden bibliografia: Lumikki Tammi Luokka:Suomalaiset fantasiakirjailijat Luokka:Suomalaiset kirjailijat Luokka:Suomalaiset toimittajat Luokka:Vuonna 1938 syntyneet Luokka:Vuonna 1998 kuolleet
James Stacy

pienoiskuva|James Stacy vuonna 1968.Maurice William Elias, taiteilijanimeltään James Stacy (23. joulukuuta 1936 Los Angeles, Kalifornia – 15. syyskuuta 2016 Ventura, Kalifornia) oli yhdysvaltalainen näyttelijä. Hän saavutti mainetta useissa televisiosarjoissa ja elokuvissa. Hänellä oli kaksi Emmy-ehdokkuutta. Stacy vammautui 27. syyskuuta 1973 pysyvästi liikenneonnettomuudessa, joka vaati hänen tyttöystävänsä hengen.http://www.jamesstacy.com/bio.html Pyörätuoliin päätynyt näyttelijä päätti kuitenkin jatkaa uraansa turman jälkeen. Stacylla oli avioliitot Connie Stevensin ja Kim Darbyn kanssa. Hän sai pedofiliatuomion.http://www.people.com/people/archive/article/0,,20141272,00.html == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset rikolliset Luokka:Amputoidut henkilöt Luokka:Vuonna 1936 syntyneet Luokka:Vuonna 2016 kuolleet
Leesio

Leesio (, lyödä, vahingoittaa) on lääketieteessä käytetty termi, joka tarkoittaa elimen toimintaan tai rakenteeseen liittyvää sairaalloista vammaa, vauriota tai häiriötä.Lääketieteen termit, 3. painos, Duodecim 1999, s. 307 Kyse voi olla esimerkiksi iskun tai syövän aiheuttamasta haavasta ihossa tai jonkin sairauden aiheuttamasta sisäelimen vaurioitumisesta. == Lähteet == Luokka:Patologia
Frank Torre

Frank Joseph Torre (30. joulukuuta 1931 Brooklyn, New York – 13. syyskuuta 2014 Palm Beach, Florida) oli yhdysvaltalainen baseballpelaaja. Hän oli 1950–1960-luvuilla ensimmäisenä pesämiehenä Milwaukee Bravesissa ja Philadelphia Philliesissä. Ensimmäisen ammattilaisottelunsa hän pelasi 20. huhtikuuta 1956 ja viimeisensä 29. syyskuuta 1963. Torre oli samasta lajista maineeseen nousseen Joe Torren vanhempi veli. == Lähteet == Luokka:Yhdysvaltalaiset baseballpelaajat Luokka:Vuonna 1931 syntyneet Luokka:Vuonna 2014 kuolleet
Joe Torre

Joseph Paul ”Joe” Torre (s. 18. heinäkuuta 1940) on yhdysvaltalainen baseballjohtohenkilö, ja entinen pelaaja, joka on toiminut Major League Baseballin (MLB) baseballtoimenjohtajana (chief baseball officer) vuodesta 2011. Luotuaan menestyksekkään peliuran 1960–1970-luvuilla hän siirtyi joukkueenjohtajaksi, jona hän toimi useissa seuroissa vuoteen 2010 asti. Hän oli menestyksekkäin New York Yankeesin päävalmentajana vuosina 1997–2008, jona aikana hän johti joukkueensa neljään World Series -mestaruuteen. Torre valittiin Baseball Hall of Fameen päävalmentajana vuonna 2014. Torre oli tähdistöottelun pelaajana useina vuosina. Hän oli National Leaguen MVP vuonna 1971 sekä American Leaguen Vuoden joukkueenjohtaja vuosina 1996 ja 1998. Hän voitti Gold Gloven vuonna 1965. Frank Torre oli Joe Torren vanhempi veli. == Lähteet == ==Aiheesta muualla== Luokka:Yhdysvaltalaiset baseballpelaajat Luokka:Vuonna 1940 syntyneet Luokka:Elävät henkilöt
Carl Schlechter

Carl Schlechter (2. maaliskuuta 1874 – 27. joulukuuta 1918) oli johtava itävaltalainen shakkimestari 1900-luvun vaihteessa. Hänet tunnetaan parhaiten tasatulokseen päättyneestä maailmanmestaruusottelustaan Emanuel Laskerin kanssa. == Katso myös == *Shakin maailmanmestaruusottelu 1910 (Lasker–Schlechter) == Aiheesta muualla == * Luokka:Itävaltalaiset shakinpelaajat Luokka:Vuonna 1874 syntyneet Luokka:Vuonna 1918 kuolleet
Palava kirahvi

Palava kirahvi on espanjalaisen, parhaiten surrealistina tunnetun taidemaalarin Salvador Dalín 35×27 senttimetrin kokoinen öljyvärimaalaus vuodelta 1937. Kuva on sijoitettu illan hämärtyvään ilmapiiriin syvänsinisen taivaan kera. Maalauksessa esiintyy kaksi naishahmoa, joista toisen rinnasta ja jalasta avautuu laatikoita kuin lipastosta. Kummankin hahmon selästä työntyy määrittelemättömiä fallisia muotoja, joita kannattelevat kainalosauvamaiset esineet. Kädet, kyynärvarret ja lähempänä olevan hahmon kasvot on kuorittu niin, että ihonalainen lihaskudos paljastuu. Toinen hahmoista pitelee lihasuikaletta. Lipastoina toimivat ihmishahmot kuten kainalosauvamaiset muodotkin ovat tyypillisiä Dalín maalauksissa esiintyviä arkkityyppejä. Kauempana taka-alalla näkyy kirahvi, jonka selkä on tulessa. Dalí käytti palavan kirahvin hahmoa ensimmäisen kerran vuoden 1930 elokuvassaan Kulta-aika. Se esiintyi uudelleen toisessa maalauksessa vuonna 1937. Dalí kuvasi työtään ”maskuliiniseksi kosmiseksi apokalyptiseksi hirviöksi”. Hän piti sitä sodan enteenä. Teos kuuluu nykyään Kunstmuseum Baselin kokoelmiin. ==Aiheesta muualla== *Dali-gallery.com Palava kirahvi
Marita Kalima

Marita Kalima (käytti myöhemmin nimeä Toini Marita Niemeläinen; 22. toukokuuta 1915 Helsinki - 7\. heinäkuuta 1978 Helsinki) oli suomalainen liikkeenharjoittaja ja kirjailija. Kaliman isä oli kielentutkija Jalo Kalima ja hänen setänsä oli teatterinjohtaja Eino Kalima. Hän kävi kuusi luokkaa oppikoulua. Kaliman kirjailijan ura kesti vain muutamia vuosia. Hän julkaisi esikoisromaaninsa Kahleet vuonna 1938 ja kirjoitti sen jälkeen yhden radiokuunnelman sekä romaanin Uusi koti. Kalima oli 1930-luvulla seurustellut Uudenmaan läänin Pyhäjärven Vaskijärvellä asuneen taidemaalari Ilmari Huitin kanssa ja romaani Uusi koti kuvasi tätä päättynyttä suhdetta romaanin päähenkilöiden Simo Haikan (Ilmari Huitti) ja Kaari Rantalan (Marita Kalima) kautta. Romaani sai kuitenkin kriitikoilta nuivan vastaanoton ja tämä lienee vaikuttanut Kaliman kirjailijauran päättymiseen. Myöhemmin kirjailija Veijo Meri sai Kaliman Huitille lähettämistä kirjeistä aiheen romaaniinsa Peiliin piirretty nainen (1963). Kalima oli kihloissa ensin Olavi Linnuksen kanssa. Kihlauksen purkauduttua hän avioitui ja perusti perheen Pekka Niemeläisen kanssa, saaden kolme tytärtä. Kirjailijanuransa jälkeen Kalima perusti yhdessä puolisonsa kanssa naisten vaateliikkeen Bulevardin varrelle Helsinkiin. == Teokset == * Kahleet, romaani. WSOY 1938 * Juhannuksen aikaan, radiokuunnelma. 1939 * Uusi koti, romaani. WSOY 1940 Suomen kirjailijat-tietokanta Elias- kirjailijat: Marita Kalima == Lähteet == Luokka:Suomalaiset kirjailijat Luokka:Vuonna 1915 syntyneet Luokka:Vuonna 1978 kuolleet
Tommy Söderberg

Tommy Söderberg (s. 19. elokuuta 1948) on ruotsalainen jalkapallovalmentaja. ==Ura== Söderberg voitti AIK:n päävalmentajana Allsvenskan-mestaruuden kaudella 1992. Myöhemmin hän siirtyi valmentajaksi Ruotsin alle 21-vuotiaiden maajoukkueeseen, josta hän nousi Ruotsin maajoukkueen päävalmentajaksi Tommy Svenssonin erottua tehtävästä vuonna 1998. Hän valmensi Ruotsin vuoden 2000 EM-kisoihin. Samana vuonna Lars Lagerbäck nostettiin apuvalmentajan paikalta päävalmentajaksi yhdessä Söderbergin kanssa. Uuden valmentajaparin alaisuudessa Ruotsi selviytyi vuoden 2002 MM-kisoihin sekä vuoden 2004 EM- kisoihin. Euroopan-mestaruuskisojen jälkeen Söderberg päätti luopua päävalmentajan tehtävästään maajoukkueessa ja palasi nuorten maajoukkueen valmentajaksi. alle 21-vuotiaiden EM-kisoissa 2009 Söderbergin ja Jörgen Lennartsonin luotsaamat Ruotsin nuoret taistelivat upeasti tiensä välieriin, joissa finaalipaikka oli erittäin lähellä. Ruotsi nousi 3–0 tappioasemasta toisella puoliajalla tasoihin ja lopulta ratkaisu nähtiin vasta rangaistuspotkukilpailussa, jossa Englanti oli vahvempi 5–4. Ruotsin futisnuorten huikea kiri ei riittänyt ==Meriitit valmentajana== * Ruotsin mestaruus: 1992 * MM-2.kierros: 2002 * EM-puolivälierät: 2004 * EM-alkulohko: 2000 * U21-EM-välierät: 2009 ==Lähteet== Luokka:Ruotsalaiset jalkapallovalmentajat Luokka:Vuonna 1948 syntyneet Luokka:Elävät henkilöt
David Janowski

David Markelowicz Janowski (25. toukokuuta 1868 Vaukavysk, Venäjän keisarikunta – 15. tammikuuta 1927 Hyères, Ranska) oli johtava puolalainen shakkimestari. Janowski syntyi nykyisen Valko-Venäjän Vaukavyskissä. Hän asettui asumaan Pariisiin vuoden 1890 paikoilla ja aloitti shakkiuransa vuonna 1894. Hän voitti useita turnauksia: *Monte Carlo 1901 *Hannover 1902 *Wien 1902 (jaettu ensimmäinen sija) *Barmen 1905 (jaettu ensimmäinen sija) Janowski pelasi hyvin nopeasti ja oli terävä taktikko sekä lähettiparin kanssa tuhoisa. Janowski pelasi yhteensä kolme ottelua Emanuel Laskerin kanssa. Kaksi näytösottelua vuonna 1909 (+2-2 ja +1-7=2) sekä maailmanmestaruusottelun vuonna 1910. Janowski kuitenkin hävisi ottelun. Hän kuoli tuberkuloosiin 1927 Ranskan Rivieralla. ==Aiheesta muualla== * Luokka:Puolalaiset shakinpelaajat Luokka:Vuonna 1868 syntyneet Luokka:Vuonna 1927 kuolleet
Barlinek

Barlinek () on Barlinekin kunnan keskustaajama Länsi-Pommerin voivodikunnassa Luoteis-Puolassa. Sillä asui vuoden 2019 arvion mukaan 13 663 asukasta. Ensimmäinen kirjallinen maininta Barlinekista on vuodelta 1278. 1400-luvun ensimmäisellä puoliskolla kylää hallitsivat teutoniritarit. Barlinek on kuulunut monelle maalle, mutta nykyään se on osa Puolaa. Shakin maailmanmestari Emanuel Lasker syntyi silloisessa Brandenburgiin kuuluneessa Berlinchenissä vuonna 1868. == Lähteet == == Aiheesta muualla == *Kaupungin verkkosivusto Luokka:Länsi-Pommerin voivodikunnan kaupungit
Landsbergin piirikunta

Landsbergin piirikunta () on Ylä-Baijerin hallintopiirissä sijaitseva piirikunta Baijerin osavaltiossa Saksassa. Piirikunnan pinta-ala on 804 neliökilometriä, ja siihen kuuluu 31 kuntaa. Vuoden 2020 lopussa piirikunnan väkiluku oli 121 019\. Piirikunnan keskus ja suurin kaupunki on Landsberg am Lech. Piirikuntaa ympäröivät (pohjoisesta alkaen myötäpäivään) Aichach- Friedberg, Fürstenfeldbruck, Starnberg, Weilheim-Schongau, Ostallgäu ja Augsburg. Lech virtaa piirikunnan läpi. ==Lähteet== ==Aiheesta muualla== *Piirikunnan verkkosivusto Luokka:Baijerin piirikunnat Luokka:Ylä-Baijeri bs:Landsberg
Lambchop

thumb|Lambchop esiintymässä vuonna 2004. Lambchop on yhdysvaltalainen alternative country -yhtye. Yhtye on ollut toiminnassa vuodesta 1986. Yhtyeen jäsenet ovat vuosien mittaan vaihtuneet useaan otteeseen ja yhtye on lähinnä keskittynyt keulahahmo Kurt Wagnerin ympärille. Yhtyeen musiikissa on kuultavissa myös post-rock- ja soul -vaikutteita. ==Diskografia== *1994 I Hope You're Sitting Down/Jack's Tulips *1996 How I Quit Smoking *1997 Thriller *1998 What Another Man Spills *2000 Nixon *2002 Is a Woman *2004 Aw Cmon *2004 No You Cmon *2006 Damaged *2008 OH (Ohio) *2012 Mr. M *2016 FLOTUS (For Love Often Turns Us Still) * 2019 This (Is What I Wanted to Tell You) * 2020 Trip * 2021 Showtunes * 2022 The Bible Luokka:Yhdysvaltalaiset yhtyeet
Sakari Tohka

Sakari Erkki Tohka (3. huhtikuuta 1911 Suonenjoki – 29. tammikuuta 1958 Helsinki) oli suomalainen kuvanveistäjä. Tohka kuului Lokakuun ryhmään ja hänen teoksensa edustavat realistista ekspressionismia. Tohkan veistokset ovat rosoisia, valoisia ja rytmikkäitä vastapainona kuvanveiston tiukalle klassismille. Teknikon poika Tohka opiskeli Taideteollisuuskeskuskoulussa vuonna 1931 ja Suomen Taideyhdistyksen piirustuskoulussa vuosina 1932–1934. Hän debytoi vuonna 1933. Tohkan taidetta on ollut esillä useissa näyttelyissä kotimaassa ja ulkomailla. Hänen julkisia töitään ovat esimerkiksi suihkukaivo henkivakuutusyhtiö Suomen puistikossa, sekä Uskelan ja Mäntän sankaripatsaat. Tohka veisti lisäksi muun muassa presidentti Juho Kusti Paasikiven patsaan Presidentinlinnan Valtiosalia edeltävään Atriumiin. Tohka palkittiin Pro Finlandia -mitalilla vuonna 1955.. == Teoskuvia == Tiedosto:Paivanlapset2-1.webm|Päivän lapset, 1938. Pronssiveistos on Käpylän ala-asteen edessä. Tiedosto:Sakari Tohka Tursas ja vedenneito 1940.jpg|Tursas ja vedenneito, 1940, Kamppi. Tiedosto:Sakari Tohka Lastenlinnan julkisivun veistokset 1948.jpg|Lastenlinnan julkisivun veistokset, 1948. Tiedosto:Sakari Tohka Kuolema on kulkenut - elämä alkaa 1954.JPG|Kuolema on kulkenut - elämä alkaa, 1954, Mäntän hautausmaalla. Tiedosto:Sakari Tohka Marjatta 1952.JPG|Marjatta, 1952, Lahden Alatori. Tiedosto:22. Erik mandelin hautamuistomerkki, Vanha hautausmaa, kuva 20.5. 2017.jpg|Erik Mandelinin hautamuistomerkki, 1956, Vaasan vanhalla hautausmaalla. Tiedosto:Sakari Tohka Kaksi enkeliä 1962.JPG|Kaksi enkeliä, 1962, Kuopio. == Lähteet == == Aiheesta muualla == *Sakari Tohka Suomen kuvataiteilijoiden verkkomatrikkelissa Luokka:Suomalaiset kuvanveistäjät Luokka:Pro Finlandia -palkitut Luokka:Vuonna 1911 syntyneet Luokka:Vuonna 1958 kuolleet
Amos Burn

Amos Burn (31. joulukuuta 1848 Kingston upon Hull, Englanti – 25. marraskuuta 1925 Lontoo, Englanti) oli englantilainen shakinpelaaja ja shakkikirjailija. Burn syntyi Hullissa ja muutti Lontooseen 21-vuotiaana. Hän otti shakkioppitunteja tulevalta maailmanmestarilta, Wilhelm Steinitzilta. Opettajansa tapaan Burnista tuli tunnettu loistavien puolustuskykyjensä avulla. Burn kirjoitti shakkikolumnia The Field -lehteen, mutta ei ollut koskaan ammattilaispelaaja. Burnin parhaita tuloksia ovat jaettu ensimmäinen sija Lontoon vuoden 1887 turnauksessa sekä Amsterdamin vuoden 1889 turnauksen voitto. Hän tuli myös toiseksi samana vuonna Breslaussa ja voitti Kölnin turnauksen vuonna 1898. Burn on antanut nimensä ranskalaisen puolustuksen Burnin muunnelmalle. ==Aiheesta muualla== * Luokka:Englantilaiset shakinpelaajat Luokka:Vuonna 1848 syntyneet Luokka:Vuonna 1925 kuolleet
Philipp Schoch

Philipp Schoch (s. 12. lokakuuta 1979 Winterthur) on sveitsiläinen uransa lopettanut lumilautailija, olympiavoittaja. Schoch on saavuttanut kahdesti parisuurpujottelun olympiakultaa; Salt Lake Citystä 2002 ja Torinosta 2006. MM-tasolta hän on saavuttanut Arosan kotikisoista 2007 hopeaa parisuurpujottelusta ja paripujottelusta. Parisuurpujottelusta hän on voittanut maansa mestaruuden vuonna 2003 ja hopeaa 2006. Schoch kilpaili maailmancupissa vuosina 2000–2014. Hän on voittanut maailmancupissa yhteensä viisitoista osakilpailua. Palkintosijalle hän on yltänyt 26 kertaa. Hänen veljensä Simon Schoch on myös tunnettu lumilautailija. == Lähteet == * Luokka:Sveitsiläiset lumilautailijat Luokka:Sveitsiläiset olympiavoittajat Luokka:Vuonna 1979 syntyneet Luokka:Elävät henkilöt
Olli Järvinen (päätoimittaja)

Olli Eerikki Järvinen (6. heinäkuuta 1912 Orimattila – 28. syyskuuta 1982 Lahti) oli Etelä-Suomen Sanomien päätoimittaja vuosina 1962–1972. Lahti- mitalilla 1975 palkitun Järvisen tuotantoon sisältyy lisäksi näytelmä Viimeinen patriarkka (1968) sekä Päijät-Hämettä käsitteleviä tietokirjoja. ==Henkilöhistoria== Olli Järvisen vanhemmat olivat kirvesmies Taavetti Taavetinpoika ja Auroora Järvinen ja puoliso vuodesta 1945 Irja Ilona Salokas. Järvinen kävi viisi luokkaa lyseota ja oli Etelä-Saimaan toimitussihteeri 1938–1941. Etelä-Suomen Sanomien palvelukseen hän tuli toimitussihteeriksi ja -päälliköksi 1941–1950, lehden toimituspäällikkönä hän oli myös 1959–1962 ennen päätoimittakauttaan. Vuosina 1950–1956 Järvinen oli Forssan Lehden ja vuosina 1956–1959 Lahti-lehden päätoimittaja. Poliittisena pakinoisijana Järvinen tuli tunnetuksi Akin pakinoiden myötä.Kuka kukin on (Aikalaiskirja) 1978, s. 323 (Viitattu 8.8.2019)Kuolleita. Päätoimittaja Olli Järvinen. Helsingin Sanomat, 29.9.1982, s. 14. ==Julkaisuja== * Lahden säästöpankin 40 toimintavuotta, Lahden säästöpankki, 1951 * Forssan lehti vuosina 1917–1957. Piirteitä Lounais-Hämeen maakuntalehdestä ja Forssan aikaisemmista sanomalehtioloista, Forssan lehti, 1957 * Lahden säästöpankki 1911–1961, 50-vuotishistoria, Lahden säästöpankki, 1961 * Lahti, Lahden kaupunki, 1963 * Lahti ennen meitä, kylä- ja kauppalakauden vaiheita, Karisto, 1965 * Lahti Harjujen ja järvien kaunis kaupunki, kappale nykypäivän Suomea, Lahden kaupunki, 1967 * Viimeinen patriarkka. Hyvää päivää kapteeni Fellman!, 1968, näytelmä * Lahden lyseo 1921–1971, 1971 * Kestiystävyyttä Lahdessa Lahden seurahuoneen ja Lahden teollisuusseuran historia, Lahden seurahuone, 1974 * Kyläkirjastosta maakuntakirjastoksi, Lahden kirjasto 1876–1976, Lahden kaupunki, 1976 * Etelä-Saimaa, [Näköisp.], Etelä-Saimaan kustannus, [1989] ==Lähteet== * * Vellamon Vinkit (Lahden kaupunginkirjaston tuottama verkkopalvelu) ===Viitteet=== Luokka:Suomalaiset päätoimittajat Luokka: Suomalaiset tietokirjailijat Luokka: Suomalaiset näytelmäkirjailijat Luokka: Pakinoitsijat Luokka:Vuonna 1912 syntyneet Luokka:Vuonna 1982 kuolleet
Phoenix Marie

Phoenix Marie (oik. Melissa Marie Hutchison, s. 21. syyskuuta 1981 Golden Valley, Arizona) on yhdysvaltalainen pornonäyttelijä. ==Elämä== Marie syntyi Arizonassa ja kasvoi Kaliforniassa. Hän harrastaa urheilua ja lukee sarjakuvia. Erityisesti Marvelin julkaisemia. Marie keksi myös esiintyjänimensä Phoenixin mukaan.Phoenix Marie- “I swallow no problem.” lukeisback.com 22.8.2010 Viitattu 30.1.2015 Hän työskenteli ennen aikuisviihdealaa talouspäällikkönä moottoripyöräliikkeissä.Interview with a Porn Star (#34) — Phoenix Marie ishootporn.com 2.11.2007 Viitattu 30.1.2015 ===Ura=== Hänen uransa aikuisviihteen alalla sai alkunsa vuonna 2006 Los Angelesissa eräässä yökerhossa, jossa kysyttiin Marien kiinnostusta alaa kohtaan. Hän suostui kysyntään rahan vuoksi ja löysi pian itselleen agentin LA Direct Modelsista. Aluksi Marie esiintyi alastonmallina, sekä eri internetsivustoilla ennen siirtymistään elokuvien pariin, joissa hän on esiintynyt noin 200 kertaa. Hän on toiminut myös Penthousen mallina ja oli kuukauden Penthouse Pet marraskuussa 2010. ==Lähteet== ==Aiheesta muualla== * * Luokka:Yhdysvaltalaiset pornonäyttelijät Luokka:Vuonna 1981 syntyneet Luokka:Elävät henkilöt
Kuorisiirto

Kuorisiirto on shakkitermi, jolla tarkoitettiin tapahtumaa, jossa toinen pelaajista kirjoitti seuraavan siirroistaan muistiin ja sinetöi sen kirjekuoreen. Kuorisiirto tehtiin yleensä, kun halutiin jatkaa peliä myöhemmin tai kun tietty siirtoraja oli saavutettu. Kun peliä jatkettiin, siirto näytettiin ja tehtiin laudalla, minkä jälkeen vastustajan kello laitettiin käyntiin. Kuorisiirto ja pelin lykkääminen oli yleistä ennen, mutta nykyään vahvojen tietokoneiden takia sitä ei käytetä turnauksissa. Viimeistä kertaa kuorisiirron sai tehtyä FIDE:n turnauksista vuoden 1996 shakin maailmanmestaruusturnauksessa. Luokka:Shakkitermit
Olli Järvinen (täsmennyssivu)

Olli Järvinen voi viitata ainakin seuraaviin henkilöihin: * Olli Järvinen, eläintieteen professori * Olli Järvinen, Etelä-Suomen Sanomien päätoimittaja.